Le Roux van Niekerk Prokureurs - Bereddering van Boedels
Le Roux van Niekerk Prokureurs beredder heelwat boedels waar ons aangestel is as Eksekuteur in die testament van die oorledene. Ons doen ook heelwat boedels waar ons as gevolmagtigde van die Eksekuteur aangestel is. ŉ Oorledene se testament bepaal byvoorbeeld dat sy eggenoot/te die Eksekuteur moet wees. Die langslewende is dan die eksekuteur maar ons doen al die werk kragtens die volmag. Die hele proses word natuurlik deur die Meester van die Hooggeregshof gekontroleer en ons doen aan hom verslag. Indien ŉ persoon sterf sonder ŉ testament, help ons ook die erfgename om ŉ eksekuteur deur die Meester te laat aanstel.
Stappe by die bereddering van ŉ boedel:
By die eerste konsultasie bring die familielid/vriend alle tersaaklike dokumente saam soos byvoorbeeld: die doodsertifikaat; oorspronklike testament; identiteitsdokument van die oorledene; ens. Alle inligting oor bates van die oorledene word dan ook verskaf sodat ons uiteindelik met daardie instansies (banke, versekeringsmaatskappye, ens.) in verbinding kan tree.
Daarna rapporteer ons die boedel by die Meester en versoek hom om ŉ Eksekuteursbrief uit te reik. Hierdie proses neem so 3-4 weke. (Ons het iemand wat op ŉ daaglikse basis ons boedels by die Meester opvolg.)
Na ontvangs van die eksekuteursbrief, kan die bereddering van die boedel volstoom voortgaan. Alle krediteure moet hulle eise instel en debiteure word versoek om bedrae wat aan die oorledene verskuldig is, te betaal.
ŉ Likwidasie- en Distribusierekening word opgestel wat al die bates en laste aantoon. Die Meester moet hierdie rekening goedkeur en die rekening lê dan ter insae by die Meester
Indien daar geen besware ingedien word teen die rekening nie, word krediteure betaal. Daarna word die erfgename uitbetaal en vaste eiendom geregistreer in die name van die erfgename
Die hele proses neem sowat 2-8 maande, afhangende van hoe ingewikkeld die beredderingsproses is.